2020. gada 29. septembrī Rīkojums Nr. 556

Rīgā (prot. Nr. 56 17. §)

**Par nekustamo īpašumu "Kalnrūpnieki" Smiltenes pagastā,**

**Smiltenes novadā**

1. Saskaņā ar [Zemes pārvaldības likuma](https://likumi.lv/ta/id/270317-zemes-parvaldibas-likums) [17. panta](https://likumi.lv/ta/id/270317-zemes-parvaldibas-likums#p17) piekto daļu un pārejas noteikumu 11. punktu un likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" [8. panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p8) sesto daļu saglabāt valsts īpašumā un nodot Finanšu ministrijas valdījumā nekustamo īpašumu "Kalnrūpnieki" (nekustamā īpašuma kadastra Nr. 9480 005 0193) – zemes vienību (zemes vienības kadastra apzīmējums 9480 005 0192) 0,56 ha platībā – Smiltenes pagastā, Smiltenes novadā, kas nepieciešams Publiskas personas mantas atsavināšanas likumā minēto funkciju veikšanai.

2. Finanšu ministrijai šā rīkojuma 1. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

3. Pēc šā rīkojuma 2. punktā minētā uzdevuma izpildes atļaut valsts akciju sabiedrībai "Valsts nekustamie īpašumi" saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu pārdot izsolē šā rīkojuma 1. punktā minēto nekustamo īpašumu kopā ar valstij piekritīgo būvi (būves kadastra apzīmējums 9480 005 0192 001), kas atrodas uz zemes vienības.

4. Pircējs par valsts nekustamo īpašumu maksā *euro*.

5. Finanšu ministrijai nodot pircējam šā rīkojuma 3. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents A. K. Kariņš

Finanšu ministrs J. Reirs